stanford-oval/wikipedia huggingface dataset:
משחק מובייל
הערות שוליים

↑  Stephanie Chan, Mobile game revenue finally surpasses PC and consoles, VentureBeat, ‏2017-07-13 (באנגלית אמריקאית)
↑  Nick T, This was the world's first cell phone with a game loaded on it, PhoneArena, ‏2014-11-16 (באנגלית אמריקאית)
↑  https://www.nytimes.com/2016/07/12/technology/pokemon-go-brings-augmented-reality-to-a-mass-audience.html
↑  John McDuling, This simple pricing strategy has driven the phenomenal growth of mobile gaming, Quartz, ‏2014-03-25 (באנגלית)
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
| --- | --- |
בקרת זהויות :  NKC: ph216815
ריצה יחפה

אישה רצה ריצה יחפה בחוף הים
ריצה יחפה במסגרת הטריאתלון בקנדה, 31 ביולי 2017
ריצה יחפה, המכונה גם ריצה טבעית, היא פעולת ריצה עם כפות רגליים יחפות.
בתקופה המודרנית, עם ההתפתחות הנרחבת של נעלי הספורט לסוגיהן, ריצה יחפה פחות נפוצה ברוב חלקי העולם. עם זאת, עדיין היא נהוגה בחלקים של אפריקה ואמריקה הלטינית. לאחר ירידה חדה בדורות האחרונים בריצה היחפה, עולה הפופולריות שלה במדינות מערביות בטענה של יתרונות בריאותיים בריצה כזו. על אף טענה זו, לא קיים קונצנזוס ברור בעולם המדעי לגבי סיכונים או יתרונות של ריצה יחפה. בעוד הנעלה עשויה לספק הגנה מפני חתכים, חבורות ומזג האוויר, תומכי הריצה היחפה טוענים כי ריצה ללא נעליים מפחיתה את הסיכון לפציעות ממושכות (בעיקר פציעות מתח חוזרות), שנגרמות כתוצאה מעקב בולט בנעלי ריצה מרופדות.
היסטוריה

במשך רוב ההיסטוריה האנושית רצו אנשים ברגליים יחפות או בנעליים בעלות סוליות דקות כגון מוקסין. נוהג זה נמשך עד היום בקניה ובקרב אנשי שבט טאראהומרה בצפון מקסיקו.
היסטוריה > היסטוריה מודרנית

ב-1960 זכה אבבה ביקילה מאתיופיה במרתון האולימפי ברומא כאשר הוא יחף, וזאת לאחר שגילה כי לחברת אדידס, ספקית הנעליים האולימפית, לא נותרו נעליים במידה שלו. כאשר הוא ניסה נעליים במידות אחרות, הוא סבל מכאבים, ולכן החליט פשוט לרוץ יחף, ובשל כך החל להתאמן בריצה יחפה לפני האולימפיאדה. ביקילה המשיך להגן על תוארו כאלוף האולימפי גם ארבע שנים מאוחר יותר באולימפיאדת טוקיו, כאשר הוא נועל נעליים וקובע שיא עולמי חדש.
ברוס טולו הבריטי התחרה במרוצים רבים בשנות ה-60 בעודו יחף, וזכה במדליית זהב בריצת 5,000 מטר של המשחקים האירופאים ב-1962.
בשנות ה-70, שיבנת סינג, אחד הרצים הגדולים ביותר של הודו למרחקים ארוכים, היה ידוע תמיד כרץ יחף, כאשר רק רצועת סרט קשורה לרגליו.
במהלך שנות ה-80, האצנית הדרום אפריקאית, זולה באד, נודעה בזכות סגנון הריצה היחף שלה, גם באימונים ותחרויות. היא הייתה שיאנית עולם בריצת 2000 מטר (1984), בריצת 5000 מטר (1985) ופעמיים ברציפות אלופת העולם בריצות שדה (1985 ו-1986). כמו כן התחרתה באולימפיאדת לוס אנג'לס ב-1984.
האצנית הקנית טגלה לורופה החלה לרוץ יחפה עוד מגיל 7, כל יום לאורך 10 ק"מ מביתה אל בית הספר וחזרה. כמו כן היא שיחקה היטב בתחרויות ריצה בבית ספרה. ב-1988 זכתה במירוץ ריצת שדה יחף. היא הוסיפה להתחרות, יחפה ועם נעליים, בכמה תחרויות בינלאומיות, מרתונים וחצי מרתונים. היא ניצחה בתחרות משחקי הרצון הטוב בריצת מעל 10,000 מטרים, כאשר היא יחפה. היא הייתה לאישה האפריקאית הראשונה שזכתה במרתון ניו יורק בשנת 1994. היא זכתה שוב בתואר בשנת 1998.
בתחילת המאה ה-21, סגנון הריצה היחפה צבר תאוצה מועטה אך משמעותית בקרב קהילת האצנים. מארגני מרתון ניו יורק בשנת 2010 ראו עלייה במספר הרצים היחידים שהשתתפו באירוע כאשר הם יחפים. נוהג זה ראה גל של פופולריות לאחר פרסום ספרו של כריסטופר מקדוגל משנת 2009, "נולדנו לרוץ", שבו הוא קורא לקדם את הנוהג של הריצה היחפה.
בנובמבר 2009 הוקמה בארצות הברית "אגודת הרצים היחפים", כמועדון לאומי לרצים ללא נעליים. לאחר שנה, בנובמבר 2010, הארגון טען שהוא מונה כ-1,345 חברים, והוא כמעט והכפיל את עצמו מאז הקמתו, שאז מנה כ-680 חברים.
ב-1 באפריל 2012, האצנית הצעירה ריי היים יצאה לריצת 3,000 קילומטר מבוסטון, מסצ'וסטס כאשר היא יחפה, היים סיימה את המסלול ב-14 בנובמבר במנהטן ביץ', קליפורניה.
ב-23 ביוני 2012, רוברט נולס, מהעיר בריזבן באוסטרליה, קבע שני שיאי גינס עולמיים: עבור האצן היחף המהיר ביותר לריצת 100 קילומטר, ועבור האצן היחף שרץ את המרחק הארוך ביותר תוך 24 שעות. הוא רשם 166.444 קילומטר, או 416 הקפות על המסלול הבינלאומי בספורטפארק בלקטאון בסידני, כאשר הוא יחף.
רצים נוספים הידועים בסגנון ריצה יחפה הם: ריק רובר, קן בוב סקסטון, טוד ביירס, ניקו סורינגס ועוד.
ריצה יחפה מבחינה מדעית ורפואית

החל מהמחצית השנייה של המאה ה-20, התפתח דיון נרחב בקרב הקהילה המדעית והרפואית על היתרונות והחסרונות של הריצה היחפה. זאת עקב העובדה שהחלה התעניינות מתחדשת במדינות מערביות בריצת ג'וגינג, ונעלי ריצה מודרניות פותחו ושווקו לצורך הטרנד החדש.
הועלתה טענה כי ריצה בנעליים מובילה לשכיחות מוגברת של פציעות בזמן הריצה, ורצים רבים העדיפו לרוץ כשהם יחפים. האגודה הרפואית הפודיאטרית האמריקאית הצהירה כי אין מספיק ראיות לתמוך בטענות שהנעליים הן אלה שגורמות לפציעות, והמליצו שלפני שאדם מחליט לרוץ ריצה יחפה, מוטב להתייעץ עם פודיאטור. כמו כן, איגוד הסוכרת האמריקאי דחק בחולי סוכרת ובאנשים עם תחושה מופחתת ברגליהם שלא לרוץ יחפים, בשל הסבירות הגוברת לפציעות ברגליים כתוצאה מכך. מחקר התומך בהמלצות הללו הראה סימנים לנזקים מוקדמים בעצמות בקרב רצים שהתחילו לרוץ יחפים.
במחקרים אחרים הסיקו תוצאות שונות. מדענים שחקרו תנועות רגליים של רצים הבחינו בהבדלים בולטים בין רצים עם נעליים לבין רצים יחפים. כף הרגל של רץ עם נעליים בדרך כלל נוחתת על עקב הנעל בזמן הריצה, בעוד שרגלו של רץ יחף נוחתת עם צעד קפיצי יותר באמצע כף הרגל, או על כרית כף הרגל. בנוסף, בקרב הרצים היחפים, משך זמן היות הרגל על הקרקע קצר יותר, ומספר הצעדים גבוה יותר. כאשר התבוננו החוקרים בפעילות מערכת השרירים, הם זיהו פעילות מוגברת יותר של שרירי השוקיים בזמן ריצה ללא נעליים. נחיתה על החלק הקדמי של כף הרגל, משך זמן קצר יותר על הקרקע, מספר צעדים גבוה יותר במשך הריצה, והפעלת שרירים מוגברת יותר, מפחיתות את התוצא של זעזועים גדולים וחוזרים. טכניקות אלו מונעות כאבים, וכן מונעות פגיעות והשפעות קשות על כפות הרגליים.
דניאל ליברמן, פרופסור לביולוגיה אבולוציונית אנושית באוניברסיטת הרווארד ואחד המחברים של מאמר המופיע בכתב העת המדעי Nature בנושא זה טען כי "אנשים שאינם נועלים נעליים כאשר הם רצים - הנחיתה שלהם על הרגל שונה להפליא". עוד אמר "על ידי הנחיתה על אמצע או על החלק הקדמי של כף הרגל, לרצים יחפים אין כמעט השפעה על כף הרגל בזמן ההתנגשות עם הקרקע. כמובן שהרבה פחות מזו של רוב הרצים עם הנעליים".
עם זאת, מחקרים אחרים הצביעו על תגובות אחרות של רצים יחפים. כך, מחקר משנת 2012 השווה בין רצים עם נעליים לבין רצים יחפים, תוך התמקדות ב-38 רצים של שבט דאסנאך בקניה, שנהגו לרוץ יחפים. התיעוד מצא שרוב הרצים, כולל אלו היחפים העדיפו נחיתה על העקבים, ולא על החלק הקדמי יותר של כף הרגל.
נכון להיום, עורכי שני המחקרים משווים את הנתונים שלהם אחד עם השני, אך ליברמן מציין שמחקרו, שהתמקד באנשי קלנג'ין שבקניה, מצא גם הוא רצים יחפים שהעדיפו לנחות על העקבים. כמו כן הוסיף כי אנשי שבט דאסנאך היו בעיקרם "רועים עזים, שכמעט ואינם רצים כלל, שלא כמו אנשי הקלנג'ין, שלהם נעשו הרבה מחקרים ורישומים בעולם".
ראו גם

רגליים יחפות
בגדי ספורט
ריצה
רכבות קרים

| --- | --- |


 נתונים כלליים
 תקופת הפעילות:  26 במרץ 2014 – הווה (10 שנים) 
 מיקום המטה:  סימפרופול 
 בעלות:  הסוכנות הפדרלית לתחבורת רכבות
 ענפי תעשייה:  רשת רכבות 
 הכנסות:  2,101,447,000 רובל רוסי (נכון ל־2017) 
 רווח תפעולי:  −5,038,132,000 רובל רוסי (נכון ל־2017) 
 רווח:  355,195,000 רובל רוסי (נכון ל־2017) 
 הון עצמי:  8,421,438,000 רובל רוסי (נכון ל־2017) 
  
 www.crimearw.ru
 
רכבת חשמלית בקרים. 2007
רכבות קרים (ברוסית: Крымская железная дорога) היא חברה ממשלתית פדרלית המפעילה את מערך הרכבות בשטח חצי האי קרים. החברה הוקמה בשנת 2014 על בסיס מנהלת קרים של רכבת עבר הדנייפר של הרכבות האוקראיניות הממוקמות בחצי האי קרים.
זו אחת מחברות הרכבות העצמאיות ברוסיה, שאינה כפופה לחברת הרכבות הרוסית.
מידע כללי

מסילות הברזל מורכבות משלושה מחסני קטר (בסימפרופול, דז'נקוי וקרץ'), חנייה לרכבות בדז'נקוי, תחנת תיקון ושיפוץ רכבות, מחסן מנועים (בסימפרופול), מערכות איתות ותקשורת, חשמל. עד 2016 לא הייתה כלל תחנה עצמאית לשיפוץ רכבות, התחנות פעלו בעיקר לפריקה וסיפקו את עיקר ההעברה השנתית של סחורות אל נמלי קרים, אשר בשנת 2013 הגיעו להיקף של 11 מיליון טון. העומס העיקרי היה פינוי שטפים ממחצבות בלקלאבה.
בנובמבר 2014 התחדש שירות מעבורות מטענים לרכבת דרך מיצר קרץ' והחל משנת 2014 עוברות שלוש מעבורות רכבת: שתיים בנתיב קווקז - קרים, אחת לאורך ציר קווקז - קרץ'. הרכבות פועלות בכל שטחי קרים ובעבר התחברו עם מסילות הברזל של רכבות עבר הדנייפר ועם רכבות אודסה, אך מאז 2014 אין כל חיבור מסילות ברזל עם אוקראינה. הרכבות מקושרות למסילות הברזל של רכבות צפון הקווקז באמצעות גשר קרים, שנתיב הרכבות שלו נפתח לנסיעות מבחן ביוני 2019.
היסטוריה

תנועת הרכבות בחצי האי קרים הופיעה לראשונה בשנים 1854—1856 מסבסטופול לבלאקלאווה כאשר במהלך מלחמת קרים נשלט השטח על ידי בריטניה. מעיקרה שימשה תחילה להובלת סחורות לחזית. ברם בשנת 1856 עם חתימת הסכם הסכם שלום סבסטופול נמסרה לרוסיה ובאנגליה החליטו לפרק את מסילות הברזל ולמוכרם לטורקיה.
קישור רכבות בין חצי האי לאימפריה הרוסית נפתח רק בשנת 1875 ונבנתה על ידי איל התחבורה פ.א. גובונין שבנה מסילות מקרים לחרקוב ולמוסקבה. בשנת 1895 נפתחה מסילה בפיאודסיה וביבפטוריה. תוכננה גם בניית מסילה מסבסטופול ליאלטה אך פרוץ מלחמת האזרחים הרוסית טרפדה את מימוש התוכניות והשלטון הסובייטי לא רצה לפתח רכבות בשטחים שנחשבו בעלי סיכון סייסי גבוה, לשיטתו. לאחר התפרקות ברית המועצות פותחה מערכת הרכבות ושימשה את התיירים המגיעים לחצי האי.
מאז 2014 הרכבת משמשת את תושבי חצי האי ונערכים שיפוצים במגוון תחנות ומסילות ברזל ומאז חנוכת גשר קרים מחברת את חצי האי עם רוסיה.
מבנה > תחנות

ארמיאנסק
ז'אנקוי
ולדיסלבובקה
סבסטופול
נמל קרים
סימפרופול
יבפטוריה
מבנה > גבול

רכבות קרים גובלות עם מסילות הברזל הבאות:
| שם מנהלה | רכבת | # | תחנות | קו |
| --- | --- | --- | --- | --- |
| מנהלת זפוריז'יה | רכבות עבר הדנייפר | 1 | נובואלכסייבקה — ז'אנקוי | קרים — מוסקבה |
| מנהלת חרסון | רכבות אודסה | 1 | ז'אנקוי — חרסון | קרים — אודסה |
גלריה

תחנת הרכבת של סימפרופול
תחנת הרכבת בעיר ז'אנקוי
הערות שוליים

↑  Устав ФГУП «Крымская железная дорога»
↑  "Общие сведения". crimeagd.ru. 2014. אורכב מ-המקור ב-2014-10-06. נבדק ב-2014-08-22.
↑  Будет мост — будет жизнь
↑  История появления железных дорог на Крымском полуострове
↑  Эксперты: Инфраструктура КЖД в непригодном состоянии
רייכסמרינה

| --- | --- |

 פרטים
 מדינה:  רפובליקת ויימאר רפובליקת ויימאר
 אירועים ותאריכים
 תקופת הפעילות:  1 בינואר 1921 – 31 במאי 1935 (14 שנים)
רייכסמרינה (בגרמנית: Reichsmarine) היה שמו של הצי הגרמני במהלך רפובליקת ויימאר והשנתיים הראשונות של גרמניה הנאצית. זה היה זרוע הצי של הרייכסווהר, שהיה קיים מ-1919 עד 1935. משנת 1935, הוא נודע בשם קריגסמרינה, זרוע של הוורמאכט; שינוי שיישם אדולף היטלר. רבים מהעקרונות הניהוליים והארגוניים של הרייכסמרינה לאחר מכן הועברו לארגון הקריגסמרינה.
Vorläufige Reichsmarine

ה-Vorläufige Reichsmarine הוקם לאחר תום מלחמת העולם הראשונה מהצי הקיסרי הגרמני.
הוראות הסכם ורסאי הגבילו את הצי הגרמני ל-15,000 איש וללא צוללות, בעוד שהצי הוגבל לשש אוניות מערכה פרה-דרדנוט, שש סיירות קלות, שתים עשרה משחתות ו-12 סירות טורפדו. חילופי ספינות הקרב המיושנות הוגבלו לגודל מקסימלי של 10,000 טון.
רייכסמרינה

הרייכסמרינה נחשב לכוח הימי החמוש של הרייכסווהרמיניסטריום (משרד הרייכסווהר) שבראשו עמד שר אזרחי שמונה על ידי ממשלת ויימאר. הקצין הימי הבכיר ביותר היה ידוע עד 1920 כ-Chef der Admiralität (ראש האדמירליות), ולאחר מכן שונה התואר ל-Chef der Marineleitung (ראש הפיקוד הימי).
רייכסמרינה > מפקדת הצי

מפקד הצי פיקח על משרד מפקדה הידוע בשם Marinekommandiertenabteilung אשר היה לו מטה בברלין. הפיקוד הימי החזיק גם משרד מודיעין מטה (Marinachrichtenoffizier) וארכיון הצי. בתוך מפקדת הצי היו חמישה משרדים הידועים בשם:
Marinekommandoamt (A) - תפעול
Allgemeine Marineamt (B) – מינהל כללי
Marineverwaltungsamt (C) - כוח אדם ומנהל
Marinewaffenamt (MWa) - משרד המלחמה הימי
Marinekonstruktionsamt (K) – משרד בנייה ימי
הקצינים הבאים שימשו כראש הרייכסמרינה מ-1918 עד 1935
| מספר | תמונה | ראש האדמירליות | כניסה לתפקיד | סיום התפקיד |
| --- | --- | --- | --- | --- |
| 1 |  | ויצה-אדמירל   אדולף פון טרוטה   (1868–1940) | 26 במרץ 1919 | 22 במרץ 1920 |
| - |  | קונטר-אדמירל   וילהלם מיכאליס   (1871–1948)   בפועל | 22 במרץ 1920 | 1 בספטמבר 1920 |
| 2 |  | ויצה-אדמירל   פאול בהנקה   (1869–1937) | 1 בספטמבר 1920 | 14 בספטמבר 1920 |
| מס' | תמונה | ראש הפיקוד הימי | כניסה לתפקיד | סיום התפקיד |
| --- | --- | --- | --- | --- |
| 1 |  | ויצה-אדמירל   פאול בהנקה   (1869–1937) | 14 בספטמבר 1920 | 1 באוקטובר 1924 |
| 2 |  | ויצה-אדמירל   הנס צנקר   (1870–1932) | 1 באוקטובר 1924 | 30 בספטמבר 1924 |
| 3 |  | אדמירל   אריך רדר   (1876–1960) | 1 באוקטובר 1928 | 1 ביוני 1935 |
רייכסמרינה > פיקוד הצי

פיקוד הצי של הרייכסמרינה (Flotenkommando) החזיק מטה בקיל והורכב מצוות דגל ומפקד צי שעלו על ספינת הדגל של הצי הגרמני. במהלך שנות ה-20, ספינת הדגל הגרמנית הייתה ה-SMS שלזוויג-הולשטיין עם שני קציני ים ששימשו כמפקד הצי, ויצה-אדמירל הנס צנקר וקונרד מומזן, בין 1923 ל-1927. תפקיד מפקד הצי נותר אז פנוי, אך מטה הדגל נותר.
מטרת פיקוד הצי הייתה לפקח על ארבעת מפקדי הסוג העיקריים של כלי השיט הגרמניים. פיקודים אלה היו אחראים בתורם על ניהול מחלקות ספינות גרמניות שונות, כולל פיתוח ציוד, פריסת כלי שיט והקצאת כוח אדם. לאחר שהייתה בים עברה השליטה המבצעית בכלי השיט למפקדי שתי תחנות הים המרכזיות של הצי. ארבעת התפקידים היו:
Befehlshaber der Linienschiffe - מפקד ספינות הקו, מטה בקיל, ספינת הדגל ב-1933 הייתה הסיירת דויטשלנד
Befehlshaber der Aufklärungsstreitkräfte - מפקד כוחות הסיור, ספינת הדגל הייתה הסיירת קניגסברג שמפקדתה בקיל
Führer der Torpedoboote - מפקד ספינות טורפדו, שבסיסה בשווינמינדה ופיקחה על ארבע שייטות של סירות טורפדו
Führer der Minsensuchboote - מפקד שולות מוקשים, שמפקדתו בקיל מפקד על שתי שייטות שולות מוקשים ויחידת עזר אחת למיקוש Räumbooten ("סירת R").
רייכסמרינה > תחנות ימיות

הרייכסמרינה לא שמר על ציים מסורתיים בים, אלא הקצה שני אזורים גאוגרפיים (הידועים כ-Marinestation) אשר פיקחו על כל כלי השיט הפרוסים מבצעית בים הצפוני ובים הבלטי. כל תחנה ימית ניהלה צוות מפקדה, פיקוח ימי כללי, מחלקת הדרכה, מפקח ארסנל ארטילרי וכן יחידת פיקוד רפואי. תחנות הצי שימשו גם כקצין בכיר למפקדי נמלי הצי הגרמני השונים.
תחנות ימיות של הרייכסמרינה
Marinestation der Nordsee (תחנה ימית של הים הצפוני) - מטה בווילהלמסהאפן, משגיח על הנמלים של Cuxhaven וBorkum
Marinestation der Ostsee (תחנה ימית של הים הבלטי) - מטה בקיל, משגיח על הנמלים של שווינואוישצ'ה ובלטייסק
רייכסמרינה > ספינות וציוד

הסכם ורסאי הגביל את גודלו וחימושו של הרייכסמרינה ומנע ממנו להכניס טכנולוגיות חדשות. ההגבלות נועדו למנוע מהצי הגרמני להפוך לאיום על מעצמות הברית. מצד שני, בעלות הברית דאגו לכך שהרייכסמרינה יהיה בעתיד הנראה לעין הכוח החזק ביותר בים הבלטי, על מנת לשמש משקל נגד נגד ברית המועצות החדשה, שהתקבלה בחוסר אמון על ידי בעלות הברית.
גרמניה הורשתה להחזיק רק שש אוניות מערכה פרה-דרדנוט (פלוס שתיים במילואים), שש סיירות (פלוס שתיים במילואים), שתים עשרה משחתות (פלוס ארבע במילואים), ו-12 סירות טורפדו (פלוס ארבע במילואים). הרייכסמרינה ניסה לעמוד בהגבלות הנשק עם חימוש סודי וחידושים טכניים כמו הכנסת אוניות המערכה של כיס.
רשימת ספינות הרייכסמרינה
אוניות המערכה מסדרת דויטשלנד
SMS הנובר (1907–1944)
SMS שלזיין (1908–1945)
SMS שלזוויג-הולשטיין (1908–1944)
אוניות המערכה מסדרת בראונשווייג
SMS בראונשווייג (1904–1932)
SMS אלזס (1904–1936)
SMS הסן (1905–1960)
SMS פרוסן (1905–1931)
SMS לותרינגן (1906–1931)
הסיירות מסדרת ברמן
SMS המבורג (1904–1927)
SMS ברלין (1906–1929)
הסיירות מסדרת גאצלה (3,033 טון, 10 תותחי 105 מ"מ)
SMS ניובה (1900–1925)
SMS נימפה (1900–1931)
SMS תטיס (1901–1929)
SMS אמאזון (1901–1931)
SMS מדוזה (1901–1945)
SMS ארקונה (1903–1945)
הסיירות מסדרת אמדן (6,000 טון, 8 תותחי 150 מ"מ)
אמדן (1925–1945)
הסיירות מסדרת קניגסברג (7,200 טון, 9 תותחי 150 מ"מ)
קניגסברג (1929–1940)
קרלסרוהה (1929–1940)
קלן (1930–1945)
הסיירות מסדרת לייפציג (8,000 טון, 9 תותחי 150 מ"מ)
לייפציג (1931–1946)
נירנברג (1935–1945)
הסיירות מסדרת דויטשלנד (10,800 טון, 6 תותחי 280 מ"מ)
דויטשלנד (1933–1948)
אדמירל שר (1934–1945)
אדמירל גרף שפה (1936–1939)
סירות טורפדו מדגם 23 (923 טון, 3 תותחי 105 מ"מ)
מווה (1926–1944)
פאלקה (1928–1944)
גרייף (1927–1944)
קונדור (1928–1944)
אלבטרוס (1928–1940)
זיאדלר (1927–1942)
סירות טורפדו מדגם 24 (933 טון, 3 תותחי 105 מ"מ)
וולף (1928–1941)
אילטיס (1928–1942)
יגואר (1929–1944)
לאופרד (1929–1940)
לוכס (1929–1940)
טיגר (1929–1939)
ספינת סקר
מטאור (1924–1945)
ספינת מטרה מונחית רדיו
צרינגן (1902–1945)
הערות שוליים

↑  Naval department of Germany, "Rangliste der deutschen Reichsmarine", University of Michigan Library (2010), p. 34
↑  Waldeyer-Hartz, H. Ein Mann: Das Leben des Admirals Ludwig v. Schröder. Vieweg+Teubner Verlag (1934), pg. 47
| --- | --- |
בקרת זהויות :  NLI: 987007461138205171  ISNI: 0000 0001 0682 536X  LCCN: n87941312  NLA: 35988308  VIAF: 126604496   WorldCat (עם VIAF): 126604496 
בית הספר הימי מורוויק בשנת 1929
ספינות הרייכסמרינה בתמרונים בשנת 1929 עם סיירת קניגסברג מימין
הארגון הישראלי לבני משפחה מטפלים

| --- | --- |


 פעילות:  מערך תמיכה וייעוץ לבני משפחה מטפלים
 מקום פעילות:  ישראל
 מייסדים:  רחל לדאני
 חברים:  ד"ר בועז תמיר, פרופסור טוביה חורב, טלי שמואלי, ד"ר עינת יהנה, שרון גרף, פרופסור אלי כרמלי
 יושב ראש:  אמיר טל
 תקופת הפעילות:  2014–הווה (כ־11 שנים)
 אתר הארגון הישראלי לבני משפחה מטפלים
הארגון הישראלי לבני משפחה מטפלים היא עמותה ישראלית שמטרתה לקדם את הזכויות ולספק ליווי ותמיכה לבני משפחה מטפלים.
פעילות

תהליך התמיכה והטיפול באדם קרוב המתמודד עם מחלה, מוגבלות או ירידה תפקודית עקב זקנה מציב בפני בן משפחה מטפל אתגרים רבים ומורכבים, בכל תחומי החיים. העמותה הוקמה בשנת 2014 על ידי רחל לדאני במטרה לקדם זכויות של בני משפחה מטפלים ולספק ליווי ותמיכה.
פעילות העמותה כוללת:
מתן מענה ותמיכה לבני משפחה מטפלים. העמותה הקימה מערך תמיכה וייעוץ לבני משפחה מטפלים הכולל ליווי טלפוני פרטני, מאגר מידע, ניהול קהילה בפייסבוק, ומערך הדרכה מקצועי למתנדבים.
קידום מקומות עבודה ידידותיים לבני משפחה מטפלים. העמותה מפעילה תוכניות הכשרה והדרכה במשרדי הממשלה, יחידות סמך ובתי חולים ממשלתיים. בשנת 2023 העמותה נבחרה להיות הגוף המפעיל של תוכנית מיסודה של משרד הרווחה והביטחון החברתי ואשל ג'וינט, לפיתוח ויישום מענים דרך הרשויות המקומיות לבני משפחה מטפלים באזרחים ותיקים ברחבי הארץ.
קידום מדיניות ציבורית להכרה וקידום חקיקה. צוות העמותה נכלל בצוות בין-משרדי, בהובלה של משרד ראש הממשלה, ופועל ישירות מול שרים וחברי כנסת וכן בקרב גופי ביצוע בממשלה ובשלטון המקומי.
העלאת מודעות ונראות בקרב הציבור הרחב.
העמותה חברה בהנהלת הארגון הבינלאומי International Alliance of Career Organizations.
מרכז תפעול אבטחת מידע

מרכז תפעול אבטחה (SOC) הוא מרכז המציע שירותי אבטחת IT: נוהל למניעה והתמודדות עם אירועי סייבר בלתי צפויים. המשימה של תשתית זו היא למנוע את הסיכון הגלום בכל פעילות אבטחת ה-IT בעזרת ריכוז וניתוח של כלל משאבי האנוש וכן החומרה והתוכנה לניהול מערכת האבטחה. הוא משלב את שלושת התחומים של אנשים, תהליכים וטכנולוגיות על מנת לשלוט ולשפר את מצב האבטחה של ארגון. מבנה מסוג זה מוגן ומאויש 24 שעות ביממה, 365 ימים בשנה על ידי כוח אדם מיומן  המבטיח את ביצועי המערכות  ומנתח ומסכם את המידע. התהליכים התפעוליים השולטים ב-SOC נמצאים במקום כדי לנתח כל הזמן את הסיכון השיורי וגם להציע הגנה מפני פריצות באמצעות הערכות סיכוני אבטחה מעת לעת. מכיוון שניהול אבטחת רשתות מחשבים  היא משימה  שגוזלת זמן ומשאבי כוח אדם, חברות מעדיפות לא פעם לבצע מיקור חוץ של השירות או לחברות אחרות המתמחות באבטחת מידע. הפקדת שותף כזה בניהול האבטחה של רשת החברה שלך מובילה להפחתה ניכרת בעלויות ולאפשרות לרכז את המאמצים שלך בעסקי הליבה. עם זאת, שותף האבטחה חייב לספק את השירות על ידי אנשי אבטחת מידע  מוסמכים ביותר. השירות מורכב ממעקב רציף אחר פעילות חומת האש, IDS ואנטי וירוס, זיהוי נקודות תורפה קריטיות וכו'. מדובר בתהליכי עבודה מאוד מיוחדים ולכן יש צורך שהעובדים יהיו מעודכנים כל הזמן על מנת לשמר ולהעמיק את הידע שלהם בטכנולוגיות ובשיטות הנהוגות.
שירותים אפשריים המוצעים על ידי ה-SOC

ניתוח וניהול יזום של מערכות וטכניקות אבטחת IT
ניהול מכשירי אבטחה
דיווח
אזעקת אבטחה
בקרת נזקי DoS
הערכת נזקי וסיכוני אבטחת מידע
עזרה טכנית
שירותים אפשריים המוצעים על ידי ה-SOC > ניתוח וניהול יזום של מערכות וטכניקות אבטחת IT

מטרת שירות זה היא ניתוח יזום של מערכות וטכניקות אבטחת IT 24 שעות ביממה (IDS, IPS, חומת אש וכו'). מערכות האנטי-פריצה מאפשרות ניהול מרכזי של שיטות אבטחת מידע, כך שניתן לזהות התקפות פוטנציאליות מהמחשב ומהאינטרנט והאינטראנט. הצוות המוזמן לכך הוא בדרך כלל מאוד מיוחד ומוסמך.
מנתחי אבטחה יודעים רק את הפונקציות של כלי הניטור במקום הציוד הכולל הנרחב של אמצעי הזהירות. המדרגיות של הכלים של ה-SOC היא גורם קריטי נוסף; למשל, קל יחסית להוסיף IDS (מערכת זיהוי חדירות) חדשה לקיימים. לעיתים קרובות ה-SOC מנהל גם חלק הקשור לניהול מדיניות, למשל נלקחת בחשבון התצורה מחדש של ציוד הבטיחות. יש לעדכן כל הזמן את התצורה המקורית של המכשירים ומדיניות האבטחה על ידי מעקב אחר התפתחות הרשת של הלקוח.
שירותים אפשריים המוצעים על ידי ה-SOC > ניהול מכשירי אבטחה

ניהול התקני אבטחה (SDM) מתפתח במיוחד סביב שני התהליכים החשובים ביותר:
ניהול שגיאות
ניהול תצורה.
שירותים אפשריים המוצעים על ידי ה-SOC > ניהול מכשירי אבטחה > ניהול שגיאות

המטרה העיקרית של ניהול תקלות היא להבטיח תפעול מיטבי ורציף של תשתית הבטיחות. הפעילויות כוללות:
הפיקוח המתמיד על ציוד הבטיחות של הלקוח על ידי ה-SOC
זיהוי ואזעקה במקרה של תקלות (כרטיס תקלה בהפעלה)
קבע איזו פעולה לנקוט כדי לתקן את המצב
יישום אמצעי התיקון המתאימים
שחזור תצורות במקרה של אובדן לאחר תקלה
שירותים אפשריים המוצעים על ידי ה-SOC > ניהול מכשירי אבטחה > ניהול תצורה

המטרה העיקרית של ניהול התצורה היא להבטיח שמבני חומת האש יהיו מותאמים כל הזמן לצורכי הלקוח. זה מכסה את כל המכשירים המנוהלים על ידי ה-SOC. ניהול תצורה כולל את פעילויות התצורה ומתאים מסנני מדיניות או הרשאות לזרימת תעבורת נתונים ממקור חיצוני למקור פנימי (או להפך), בהתבסס על:
כתובת המקור
כתובת משרד היעד
פרוטוקול רשת
יומן שירות
רישום נתוני תנועה.
שירותים אפשריים המוצעים על ידי ה-SOC > דיווח

היומנים מהקונסולות או מהמכשירים הפרוסים מנותחים בדרך כלל בקפידה ומעובדים מחדש כך שניתן יהיה להבין אותם בקלות על ידי הלקוח. דיווח זה חשוב במיוחד מכיוון שבנוסף לפרטי ניסיונות חדירה אפשריים של יחידות לא מורשות או קשיים בלתי צפויים שנראו בתקופת הדיווח, הלקוח יכול לנקוט באמצעי זהירות.
שירותים אפשריים המוצעים על ידי ה-SOC > אזעקת אבטחה

שירות התראת אבטחה פותח על מנת להודיע ללקוחות על גילוי פערי אבטחה חדשים במהירות האפשרית על מנת ליצור מיידית את אמצעי הנגד הנדרשים כדי למתן או לנטרל את ההשפעות של הפגיעויות החדשות.
שירותים אפשריים המוצעים על ידי ה-SOC > בקרת נזקים DDoS

מטרת הגבלת הנזק של DDoS היא לצמצם את ההשלכות של מתקפה מסוג "מניעת שירות מבוזרת". המשימה של שירות זה היא להבטיח התחלה נכונה של האמצעים הדרושים לסגירת פער האבטחה אם לקוח קיבל אות אזעקה. אמצעי הנגד שיש ליישם מוערכים ותהליך "ניקוי" ואפשרי תעבורת הנתונים מנותבת מחדש. הודעה מונפקת כשההתקפה הסתיימה.
שירותים אפשריים המוצעים על ידי ה-SOC > הערכת אבטחה

כמה מרכיבים שהם בדרך כלל חלק מפעילויות ניהול האבטחה הם: הערכת הפגיעות ובדיקת החדירה.
הערכת הפגיעות פותחה כדי לזהות חולשות שזוהו במערכות ובשירותים המותקנים עליהן. פעילות כזו מתקיימת בעזרת טכנולוגיות ספציפיות; הם מוגדרים בנפרד, משופרים ומותאמים אישית לכל הערכה.
בדיקת החדירה מתבצעת כדי לזהות חולשות ידועות או לא ידועות עדיין במערכת, בשירותים ובאפליקציות הרשת הפועלות עליה. תהליך בדיקת החדירה מסוגל להדגיש ביעילות רבה את רמתו של איום אבטחה מסוים ואת ההערכה המתאימה של השפעתו. פעילות כזו מתבצעת בעזרת מספר רב של טכנולוגיות המוגדרות, משופרות ומותאמות אישית לכל הערכה, אך גם באופן ידני לכל שירות, מערכת ואפליקציה.
שירותים אפשריים המוצעים על ידי ה-SOC > עזרה טכנית

באופן כללי, ה-SOC יכול גם להציע ללקוח תמיכה טכנית מיוחדת לכל הבעיות התפקודיות, הפרות מערכת, אך גם חידושים ותצורות לחומרה ותוכנה אבטחה. הסיוע הטכני לפתרון הבעיות הנזכרות יכול להתבצע מרחוק או באתר, בהתאם לבעיה ולתנאי ההתקשרות בין הצדדים המתקשרים.
ראו גם

אבטחת מידע
פרצת אבטחה
גלישת חוצץ
אקספלויט
חומת אש
אנטי-וירוס